In Domino fratribus. Ego Gotaldus et uxor mea Rosembergia donamus Deo et sanctis apostolis ejus Petro et Paulo et ad locum Cluniacum, ubi donnus Maiolus, abba, magis prodesse quam preesse videtur, unum campum situm in comitatu Matisconensi, in agro Maciacensi, in villa Canavas, a Noeredes vocatur; qui terminatur de tribus partibus terra Sancti Petri, de quarta parte Sancti Vincentii. Facimus autem hanc donationem in loco sepulturæ et pro remedio animarum nostrarum, in tali tenore ut, quandiu vixerimus, usum fructuarium habeamus, et singulis annis, in vestitura, tashias donabimus; post nostrum vero discessum, ad Sanctum Petrum et nos et ipse campus, nemine contradicente, perveniamus. Qui autem contradixerit, auri libras II componat, et postea nostra donatio firma stabilisque permaneat, stipulatione subnixa. Actum Lordoni castello. S. Gotaldi et uxoris ejus Rosembergiæ, qui fieri et firmare rogaverunt. S. Bernardi. S. Gadalfredi. S. Tetbranni. S. Arimbaldi. S. Tetbranni. Data per manum Girbaldi, presbiteri, feria II, mense aprilis, anno XXVIII Lotharii regis.